Rīgas 69. pamatskola

Rīgas 69. pamatskola ir skola Rīgā, kurā mācības notiek no 1. līdz 9. klasei. Tā atrodas Imantas ielā 11a, Imantā, blakus Anniņmuižas parkam.

Skolai ir savs logo, himna, bibliotēka, aktu un sporta zāle, bibliotēka. Skolā pieejams psihologs, sociālais un speciālais pedagogs, logopēds, kā arī koordinators karjeras jautājumos.

Skolā darbojas padome, skolēnu padome. Skola ir iesaistījusies Ekoskolu programmā, kā arī īsteno FranklinCovey pārmaiņu programmu "Līderis manī".

Vēsture 
Skolas ēkas pamatakmeni ielika 1972. gada janvārī, tā bija pirmā trīs korpusu skola Latvijā. 1972. gada 1. septembrī direktora Jevgēnija Arbidāna vadībā Rīgas 69. vidusskolā, mācības uzsāka 1013 skolēni in 50 skolotāji.

1977. gadā dibināja skolas deju kolektīvu. 1994. gada rudenī skolotāja Inga Graumane izveidoja kori "Sonante", kurā iesaistījās skolas skolēni un absolventi.

1998. gadā par skolas direktoru sāka strādāt Juris Venckus.

No 2007. līdz 2017. gadam skolā darbojās vidusskolas vokālais ansamblis "Cantando", tā vadītāja - Žanete Apsīte.

2013./2014. mācību gadā skola sāka īstenot Ekoskolu programmu.

2017. gadā par skolas direktori sāka strādāt Ija Grosmane.

Kopš 2019./2020. mācību gada īsteno programmu "Līderis manī".

Kopš skolas dibināšanas līdz 2020. gadam skolā strādāja matemātikas skolotāja Zenta Graumane.

Pēc reorganizācijas no 2021. gada 1. septembra skola turpināja darbu kā Rīgas 69. pamatskola.

Skolas vadība 

 Jevgēnijs Arbidāns (1972 - 1998)
 Juris Venckus (1998 - 2016)
 Ija Grosmane (2017 - 2021)
 Nora Smilga (2022)

Direktora vietnieki mācību un audzināšanas darbā: M. Seržante, D. Strejeva, A. Kramiņa, N. Tarasēvica, J. Motričenko, V. Rumba, S. Bluka, A. Gerkena, V. Krūmiņš, A. Dumpeniece, R. Grodska, A. Gabrusenoka, J. Cera, I. Šarķe, K. Bringmane, I. Jukēvica, Ā. Vicinska, A. Grāve, S. Kotāne-Daukste.

Interešu izglītība 
 Deju kolektīvs "Imanta"
 Koris 2.-4.kl.
 Jauniešu klubs (4.-9.kl)
 Teātra pulciņš
 Skatuves runa 
 Vizuālā māksla
 Instrumentālais ansamblis
 Robotika
 Sports
 Florbols 
 Futbols 
 Galda hokejs
 Volejbols 
 Vispārējā fiziskā sagatavotība

Tradīcijas 

 Zinību diena
 Dzejas dienas
 Muzeju diena
 Skolotāju diena
 Rudens un ziemas sporta dienas
 Gadskārtu ieražu svētki
 Konkurss "Erudīts"
 Ziemassvētku balle
 Ābeces svētki
 Kustību festivāls
 Skolas dzimšanas diena
 Ģimeņu sporta diena
 Skolēnu rokdarbu un mākslas darbu izstādes
 Lāčplēša diena un valsts svētki
 Žetonu vakars
 Gada balva
 Sporta konkurss "Stiprinieks"
 Mātes dienai veltīts koncerts
 Pārlidošanas svētki 4. klasēm
 Pēdējais zvans
 Izlaidumi

Sasniegumi mācību darbā 
 1. vieta starptautiskā informātikas un algoritmiskās domāšanas konkursā “Bebrs” 5. - 6. klašu grupā (2016)
 1., 2. un 3. vieta bioloģijas 38. Valsts olimpiādes 2.posmā (2016)
 2. vieta latviešu valodas un literatūras 2. posma olimpiādē 8. - 9. klasēm (2016)
 1. vieta vēstures 2. posma olimpiādē 9. - 12. klasēm (2016)
 2. vieta ķīmijas 2.posma olimpiādē 9. - 12. klasēm (2016)
 1. vieta mājturības un tehnoloģiju 2. posma olimpiādē (2016)
 1., 2. un 3. vieta bioloģijas 39. olimpiādes 2. posmā (2017)
 2. vieta Rīgas pilsētas ķīmijas 58. olimpiādes 2. posmā 9. - 12. klasēm
 3. vieta Rīgas pilsētas vēstures 23. olimpiādē (2017)
 3. vieta Rīgas pilsētas matemātikas 67. olimpiādē (2017)
 1. pakāpe bioloģijas 39. valsts olimpiādē (2017)
 2. vieta bioloģijas 44. olimpiādes 2. posmā (2022)
 3. vieta fizikas 72. olimpiādē 2. posmā (2022)
 3. pakāpe bioloģijas 44. valsts olimpiādē (2022)
 3. vieta ģeogrāfijas 39. olimpiādē 2. posmā (2022)

Sasniegumi ārpusstundu darbā 
 5. - 9. klašu kora un TDK “Imanta” līdzdalība Skolu jaunatnes dziesmu un deju svētkos
 1. pakāpe 2. - 4. klašu korim konkursā “Tauriņu balsis” (2016)
 1. pakāpe 5. - 9. klašu korim konkursā (2016)
 2. - 4. klašu kora piedalīšanās lielkoncertā “Rīgas gailis 2016”
 3. vieta Kurzemes rajona skolu sportakiādē stafetēs "Drošie un veiklie" 4. - 5. klašu grupā (2016)
 1. pakāpe deju svētku lielkoncerta “Trejdeviņi gaismas tilti” atlases skatē 1., 2., 3. - 4. un 7. - 10. klašu deju kolektīva “Imanta” grupām
 Laureāta diploms deju svētku lielkoncerta “Trejdeviņi gaismas tilti” atlases skatē 5. - 6. klašu deju kolektīva “Imanta” grupai
 1. vieta Kurzemes rajona skolu sacensībās florbolā 8. – 9. klašu grupā (2017)
 1. vieta TDK “Imanta” starptautiskos konkursos Bulgārijā, Horvātijā, Maķedonijā, Grieķijā un Ungārijā
 3. vieta Kurzemes rajona skolu spartakiādē volejbolā 10. - 12. klašu jauniešiem, basketbolā 4. - 5. klasēm, zēniem un meitenēm; volejbolā 8. - 9. klasēm, zēniem
 3. vieta Rīgas pilsētas skolu sacensībās florbolā 8. - 9. klašu grupā
 Laureāta diploms TDK “Imanta” 5. - 6. klašu grupai lielkoncerta “Trejdeviņi gaismas tilti” atlases skatē (2017)
 1. pakāpe TDK “Imanta” 2., 3. - 4., un 7. - 10. klašu grupai  lielkoncerta “Trejdeviņi gaismas tilti” atlases skatē (2017)
 2. pakāpe TDK “Imanta” 1. klašu grupai  lielkoncerta “Trejdeviņi gaismas tilti” atlases skatē (2017)

Ievērojami skolas absolventi 
 Māris Šlēziņš - Latvijas ielu vingrošanas kustības aizsācējs, Latvijas ielu vingrošanas sporta biedrības un Pasaules ielu vingrošanas federācijas (World Street Workout & Calisthenics Federation) dibinātājs
 Mārtiņš Rubenis - bijušais kamaniņu braucējs, kamaniņu braukšanas treneris
 Raivis Belohvoščiks - latviešu riteņbraucējs, desmitkārtējs Latvijas čempions individuālajā braucienā
 Dens Dimiņš - latviešu tulkotājs
 Odisejs Kostanda - vēsturnieks un politiķis, apbalvots ar ar III šķiras Triju Zvaigžņu ordeni un 1991. gada barikāžu dalībnieka piemiņas zīmi
 Rihards Kozlovskis - jurists, politiķis, Latvijas iekšlietu ministrs
 Ģirts Rozentāls (pazīstams ar skatuves vārdu Ozols) - Latvijas hiphopa mūzikas izpildītājs
 Edīte Putniņa - Rīgas Latviešu biedrības bērnu vokālā studijas "Knīpas un Knauķi" mākslinieciskā vadītāja
 Ilze Enģele - rakstniece, romānu „75 dienas”, „Kāzu tiešraide”, „Mazā Mis” u.c. autore
 Ieva Roze - dzejniece, krājumu "No vienas tumsības otrā", "Pilnais mērs", "Reabilitācija", "Zaļie sapņi" autore
 Dace Judina - rakstniece, žurnāliste, publiciste, redaktore un režisore. Grāmatu "Tik vienkārši", "Tase melnas kafijas", "Dīvainis Līgovakars", "Ziemas blūzs", "Mēness pie jūras", "Siers otrajai pelītei" u.c. autore
 Evija Skulte - aktrise
 Agnese Blumberga - tenisiste
 Arvīds Dinijs Deģis - rakstnieks
 Atis Bētiņš - neatkarīgā teātra "Kabata" aktieris
 Edgars Lipors - bijušais folkloras kopas “Vilki” vadītājs un Leļļu teātra aktieris, brīvmākslinieks
 Dita Nīmante – LU asociētā profesore PPF
 Ivars Akmentiņš - peldētājs 
 Edgars Sims, heraldikas speciālists

Atsauces

Ārējās saites 
 Skolas mājas lapa
 Facebook
 YouTube
 Draugiem

Skolas Latvijā
Pamatskolas Rīgā